पिछड़े वर्ग की बेटियाँ शिक्षा के क्षेत्र में पीछे न रहे इसलिए उन्हें आवासीय सुविधा उपलब्ध कराने के लिए प्रदेश के सभी जिलों में 50 सीटर पोस्ट-मेट्रिक कन्या छात्रावास संचालित है। इंदौर में 500 सीटर पोस्ट-मेट्रिक कन्या छात्रावास भवन का निर्माण कार्य पूर्णता की ओर है। जबलपुर, ग्वालियर एवं भोपाल में 500 सीटर पोस्ट-मेट्रिक कन्या तथा उज्जैन, दमोह, भोपाल, ग्वालियर, रायसेन तथा राजगढ़ जिला मुख्यालय पर 100 सीटर कन्या छात्रावास स्वीकृत किए गए हैं। इसके लिए इस वर्ष 21 करोड़ रुपये का प्रावधान किया गया है। विकास खंड स्तर पर भी 50 सीटर 10 कन्या छात्रावास किराये के भवन में संचालित करने की स्वीकृति दी गई है।